**Інтэрнэт-алімпіяда**

**па вучэбных прадметах “Беларуская мова“ і “Беларуская літаратура”**

2014- 2015 навучальны год

 **I этап (завочны)**

**7 клас**

**Заданне 1.** **Вызначце, да якога разраду адносіцца займеннік у сказе:**

Для дзяцей кожны дзень, праведзены ў школе, быццам свята.

*Максімальны бал — 2*

1) указальны;

2) зваротны;

3) неазначальны;

4) адносны;

5) азначальны.

**Заданне 2. Выберыце адпаведныя словы з правага слупка і ўстаўце іх замест пропускаў у сказы.**

*Максімальны бал — 5*

А\_\_\_,Б\_\_\_,В\_\_\_,Г\_\_\_,Д\_\_\_ .

|  |  |
| --- | --- |
| А) Алеся любіць музыку, … яна часта ходзіць на канцэрты. | 1) з чым |
| Б) Я часта бываю ў парку, … люблю гуляць. | 2) што |
| В) Глеб ведае, … ён будзе рабіць заўтра ўвечары. | 3) таму |
| Г) Невядома, … смяюцца гэтыя людзі. | 4) бо |
| Д) Вы не ведаеце, … ён гаварыў? | 5) з чаго |

**Заданне 3. Прачытайце аб’яву. Адзначце, што мусіць рабіць вучань, калі ён правільна зразумеў яе сэнс. Выберыце патрэбны(ыя) варыянт(ы).**

*Максімальны бал — 4*

Бібліятэка будзе выдаваць падручнікі па гісторыі Беларусі для вучняў 7-га класа ў сераду і чацвер у першай палове дня.

1) Вучні могуць узяць падручнікі ў сераду і чацвер па абедзе.

2) Вучні могуць узяць падручнікі ў сераду і чацвер да абеду.

3) Вучні могуць узяць падручнікі ў сераду і чацвер на працягу дня.

4) Вучням не выдадуць падручнікі ў сераду і чацвер.

5) Вучням можна атрымаць падручнікі ў сераду і чацвер з раніцы.

**Заданне 4.** **Адзначце нумары сказаў, у якіх назоўнікі маюць канчаткі, не адпаведныя норме.**

*Максімальны бал — 4*

1)Над ракой ляціць дружны крык гусей.

2) Зразумела, ніякіх вокнаў не было, толькі адна дзірка, якая служыла дзвер’ю.

3) Міхась напаіў коняў, пасля выкупаўся ў возеры.

4) Чаму шмат на гэтым вабным свеце бед і гораў, слёзаў і пакут?

5) Ілья дастаў з рукзака паўбохана хлеба, шматок сала, бляшанку кансервы.

**Заданне 5. Пра якое слова распавядаецца ў тэксце? Укажыце яго.**

*Максімальны бал — 4*

1) веснічкі

2) арэлі

3) амбасада

4) альтанка

5) коўзанка

Першапачаткова гэтым слоўкам называлі фрагмент пабудовы, які выступае ў выглядзе архітэктурнай дэталі, — высокі балкон. Крыху пазней (ХVII–XVIII стст.) у эпоху Барока, для якой характэрна ўрачыстасць, кантраснасць, ускладненасць форм, параднасць, пышны дэкор, калі ў Еўропе актыўна пачалі праектаваць паркі, ім сталі абазначаць любую пляцоўку, выступ, адкуль можна любавацца краявідам, а затым і драўляную ці мураваную дэкаратыўную пабудову для адпачынку, што ставілі, як правіла, на ўзвышэнні ля берага возера або ракі.

**Заданне 6.** **Які са сказаў павінен быць першым у тэксце? Адзначце.**

*Максімальны бал — 4*

1) Усюды ўжо гуляла сапраўдная вясна, цёплая, зялёная.

2) Памаленьку, але з кожным днём усё смялей і ўладарней наступала вясна.

3) Лета сёлета было познім, але паступова брала сваё.

4) Не спяшаючыся, неяк неўпрыкмет падыходзіла восень.

5) Хоць і нясмела, але зіма нарэшце наступіла.

(1) … . (2) Снег проста увачавідкі асядаў, змрачнеў і адсоўваўся як мага далей ад платоў і прызбаў. (3) Удзень капала са стрэх, паветра вільгатнела, святлела. (4) Ні з таго ні з сяго сярод белага дня галасіста спявалі пеўні, і на пачарнелых сметніках жвава капашыліся вераб’і. (5) На ноч уедліва браўся яршысты марозік, сушыў, сцягваў тонкім празрыстым лядком лужы, ранкам церусіў дробны, як манка, сняжок.

**Заданне 7.** **Выберыце варыянты патрэбных спалучэнняў слоў, каб сказ атрымаўся граматычна правільным.**

*Максімальны бал — 4*

Я меў шчасце пазнаёміцца … сёстрамі.

1) з дваімі вашымі

2) з абедзвюма вашымі

3) з чатырма вашымі

4) з пяцярымі вашымі

5) з дваццаццю вашымі

**Заданне 8.** **Укажыце групы прыметнікаў, ад якіх не ўтвараюцца формы ступеняў параўнання.**

*Максімальны бал — 4*

1) белы, смелы, добры, высокі, таленавіты;

2) шчодры, дарагі, ветлівы, зялёны, рэдкі;

3) бэзавы, босы, замужняя, драўляны, глухі;

4) жывы, двухгадовы, лысы, чорнабароды, нямы.

5) агністы, пярэсты, чорны, светлы, старажытны.

**Заданне 9. Адзначце нумары фразеалагізмаў, крыніцай з’яўлення якіх стала біблейская міфалогія.**

*Максімальны бал — 4*

1) манна нябесная;

2) гады ў рады;

3) з мухамі ў носе;

4) кітайская грамата;

5) казёл адпушчэння;

6) каінава пячаць;

7) збіць з панталыку;

8) несці свой крыж.

**Заданне 10. Якія з ніжэй пералічаных твораў належаць М. Лынькову?**

*Максімальны бал — 2*

1) “Васількіі”;

2) “Славутая дачка Полацкай зямлі”

3) “Сваякі”

4) “Пра смелага ваяку Мішку і яго слаўных таварышаў”

5) “Насцечка”

**Заданне 11. Суаднясіце тэарэтычнае паняцце з фармулёўкай:**

*Максімальны бал — 4*

|  |  |
| --- | --- |
| А.Байка | 1. Этап найвышэйшага напружання ў працяканні дзеяння. |
| Б. Сюжэт | 2. Фальклорнае фантастычнае апавяданне, заснаванае на паэтызацыі гістарычнай падзеі і ўслаўленні народных герояў называецца |
| В. Легенда | 3. Гэтаневялікі, звычайна вершаваны, алегарычны твор павучальна-гумарыстычнага ці сатырычнага характару, чалавечае жыццё ў якім адлюстроўваецца, як правіла, праз вобразы жывёл, раслін, рэчаў. |
| Г. Паэма  | 4. Гэта сістэма ўзноўленых у літаратурным творы падзей. |
| Д. Кульмінацы | 5. Уяўляе сабой даволі вялікі (аб’ёмны) вершаваны твор, у якім закранаюцца і адлюстроўваюцца важныя праблемы рэчаіснасці, пададзеныя, як правіла, на значным сацыяльна-гістарычным фоне. |

Адказы:

1) А1Б3В4Г5Д2

2) А3Б5В4Г1Д2

3) А3Б4В2Г5Д4

4) А4Б3В5Г2Д1

**Заданне 12. Суаднясіце герояў твора з яго назвай:**

*Максімальны бал — 5*

А) Найрыта і Андрэйка; 1) М.Танк “Ля вогнішч начлежных”;

Б) Галіна і Васілёк; 2) К. Чорны “Насцечка”

В) Сцяпан, Піліп, Іван; 3) У.Караткевіч “Нямоглы бацька”;

Г) Пятро, Гнат, Максім. 4) “Залаты птах”.

Д) Серж, Насцечка 5) легенда “Нарач”.

Адказ:

1) А1Б2В4Г3Д5;

2) А5Б1В4Г3Д2;

3) А3Б2В4Г5Д1;

4) А4Б5В2Г1Д3.

**Заданне 13. Прачытайце ўрывак з твора. Вызначце яго аўтара і назву:**

*Максімальны бал — 2*

 Падняўся стогн і плач: матары выштурхоўвалі наперад дзяцей, жаніхі імкнуліся выратаваць мілых нявест сваіх, дзеці старых сваіх бацькоў. Гэтак цягнулася да тых пор, пакуль нукеры ўдарамі сваіх карбачоў не сагналі іх усіх у адну чаргу.

1) М. Лынькоў “Васількі”,

2) У. Караткевіч “Лебядзіны скіт”,

3) Я. Баршчэўскі “Вужыная карона”,

4) А. Васілевіч “Сябры”.

**Заданне 14. Суаднясіце твор з тэмай, якая раскрываецца ў творы. Вызначце правільны адказ.**

 *Максімальны бал —* 4

|  |  |  |
| --- | --- | --- |
| А | Тэма сяброўства | 1.С. Тарасаў “Еўфрасіння Полацкая” |
| Б | Ваенная тэма | 2. І. Пташнікаў “Алені” |
| В | Экалагічная тэма | 3. М. Сурначоў “У стоптаным жыце”  |
| Г | Гістарычная тэма | 4. К. Чорны “Насцечка” |

Адказ:

1) А1Б2В4Г3;

2) А2Б1В4Г3;

3) А3Б2В4Г1;

4) А4Б3В2Г1.

**Заданне 15. Суаднясіце тэарэтычнае паняцце з фармулёўкай:**

 *Максімальны бал –5*

|  |  |
| --- | --- |
| А. Сімвал | 1. Гэта такое супастаўленне двух прадметаў, з’яў або паняццяў, у выніку якога сутнасць аднаго з іх вытлумачваецца праз сутнасць другога. |
| Б. Казка | 2. Паэтычнае іншасказанне, у якім думка ці паняцце перадаецца праз абмалёўку пэўных прадметаў, з’яў рэчаіснасці |
| В. Эпітэт | 3. Адзін з відаў народнай мастацкай літаратуры: апавяданне сацыяльна-бытавога, фантастычнага або авантурна-навелістычнага зместу, якое адлюстроўвае рэчаіснасць пры дапамозе мастацкай выдумкі і заключае ў сабе дыдактычна-павучальны змест. |
| Г. Алегорыя | 4. Адзін з відаў паэтычнага іншасказання, умоўнае абазначэнне сутнасці якой-небудзь з’явы, паняцця пэўным прадметным ці слоўна-вобразным знакам |
| Д. Параўнанне | 5. Мастацкае акрэсленне істотнай прыметы якога-небудзь прадмета або з’явы. |

Адказ:

1) А1Б3В5Г4Д2

2) А4Б3В5Г2Д1

3) А2Б4В3Г5Д1

4) А4Б2В1Г3Д5

**Заданне 16. Хто першым у беларускай літаратуры звярнуўся да перакладу твора “Слова пра паход Ігаравы?”**

 *Максімальны бал –2*

а) Якуб Колас

б) Максім Багдановіч

в) Францішак Багушэвіч

г) Змітрок Бядуля

**Заданне 17. Суаднясіце назвы твораў з іх аўтарамі. Выберыце правільны адказ:**

 *Максімальны бал –4*

А) “Насцечка” 1) У.Караткевіч

Б) “Продкі” 2) М. Танк

В) “Ля вогнішч начлежных” 3) А. Пісьмянкоў

Г) “Бацькаўшчына” 4) К. Чорны

Адказ:

1) А1Б3В2Г4

2) А4Б3В2Г1

3) А2Б4В1Г3

4) А4Б2В3Г1

**Заданне 18. Адзначце памылковае вызначэнне жанру:**

 *Максімальны бал –2*

1) У. Караткевіч “Бацькаўшчына” – паэма;

2) А.Васілевіч “Сябры” – апавяданне;

3) Якуб Колас “Сымон-музыка” – паэма;

4) М. Сурначоў “У стоптаным жыце” – верш;

5) Ян Баршчэўскі “Вужыная карона” – байка.

**ДАВЕДКІ**

 **7 клас**

Заданне 1. – 5.

Заданне 2 — А3,Б4,В2,Г5,Д2

Заданне 3. — 2, 5;

Заданне 4. — 2 (трэба: *дзвярыма*), 3 (трэба: *коней*), 4 (трэба: *гора* і *слёз*),

 5 (трэба: *кансерваў*).

Заданне 5. — 4.

Заданне 6. — 2.

Заданне 7. — 2, 3, 5.

Заданне 8. — 3, 4.

Заданне 9. — 1, 5, 6, 8.

Заданне10. – 1,4

Заданне 11. – **3) А3Б4В2Г5Д4**

Заданне 12. – **2) А5Б1В4Г3Д2;**

Заданне 13. –**2) У. Караткевіч “Лебядзіны скіт”**

Заданне 14. – **4) А4Б3В2Г1.**

Заданне 15. – **2)А4Б3В5Г2Д1**

Заданне 16. – **б)**

Заданне 17. –**2) А4Б3В2Г1**

Заданне 18. –1,5